決策樹學習（decision tree learning）係機械學習嘅一種模型，一個決策樹（decision tree）會有若干個節點（node）每個節點代表咗一個考慮緊嘅變數，並且喺接收到一個個案嗰陣，先後噉用呢啲變數作出預測，例如係附圖入面嗰個決策樹噉樣，佢會接收一個個案嘅數據，然後先後噉按照個個案嘅各種變數（性別、年紀同有幾多個親屬喺船上呀噉）預測嗰個鐵達尼號乘客有幾大機會生還。